
REPUBLIKA HRVATSKA
TRGOVAČKI SUD U ZADRU
Zadar, Dr. Franje Tuđmana 35
						

R E P U B L I K A  H R V A T S K A

R J E Š E N J E

	Trgovački sud u Zadru, OIB:39670464653, po sutkinji Tini Grgas, povodom prijedloga dužnika FLERT j.d.o.o. sa sjedištem u Šibeniku, Stjepana Radića 44, OIB: 71942170448, zastupanog po direktorici Maji Petković iz Šibenika, Stjepana Radića 56/A, za sklapanje predstečajne nagodbe nad dužnikom, 3. listopada 2016. 

r i j e š i o   j e

I. Ročište radi sklapanja predstečajne nagodbe nad dužnikom FLERT j.d.o.o. sa sjedištem u Šibeniku, Stjepana Radića 44, OIB: 71942170448, zakazuje se za dan 21. listopada 2016. godine u 9,30 sati u prostorijama Stalne službe ovog suda u Šibeniku, Stjepana Radića 81/II kat. 
II. O ročištu iz točke I. ovog rješenja oglasom se obavještavaju dužnik i svi vjerovnici dužnika, osobito oni koji su prihvatili plan financijskog i operativnog restrukturiranja dužnika u postupku pred Financijskom agencijom. 
III. Oglas će biti objavljen isticanjem na e-Oglasnoj ploči ovog suda i objavom na web-stranici Financijske agencije, Regionalni centar Split, najkasnije 8 dana prije dana održavanja ročišta.
IV. Sud će rješenjem odobriti sklapanje predstečajne nagodbe ako su na ročištu za sklapanje predstečajne nagodbe svoj pristanak dali dužnik i vjerovnici čije tražbine čine potrebnu većinu iz čl. 63. važećeg Zakona o financijskom poslovanju i predstečajnoj nagodbi, te ako utvrdi, da je sadržaj predložene nagodbe u skladu s općim pravilima o sudskoj nagodbi, i u bitnim sastojcima odgovarajući prihvaćenom planu financijskog i operativnog restrukturiranja dužnika. 

U Zadru 3. listopada 2016. 
	
Za točnost otpravka-ovlaštena službenica:                                            Sutkinja
Nena Mužanović                                                                                    Tina Grgas,v.r.

   
	UPUTA O PRAVNOM LIJEKU:
Protiv ovog rješenja nije dopuštena žalba.
DNA :
- Dužniku po zakonskoj zastupnici 
- FINA, Regionalni centar Split, uz dopis 
- e-Oglasna ploča suda	

	




